અમદાવાદ શહેરના અડધા ભાગને શહેરના ઉત્તરઝોનમાં આવેલા કોતરપુર વોટરવર્કસ ખાતેથી પાણી પુરૂ પાડવામાં આવી રહ્યું છે આ વોટર વર્કસ સાથે પ્લાન્ટમાં રો-વોટર પુરૂ પાડતી ૨૫૦૦ મીમી વ્યાસની ગ્રેવીટી લાઈનનું જોડાણ કરવાની કાર્યવાહી મ્યુનિસિપલ તંત્ર દ્વારા હાથ ધરવામાં આવનાર હોવાથી આવતી કાલે સાંજે બે ઝોનના ૩૫ જેટલા વોટર ડિસ્ટ્રીબ્યુશન સેન્ટરો ઉપરથી પાણી મેળવતા વિસ્તારોમાં સાંજનો પાણી પુરવઠો મળી શકશે નહીં તંત્ર દ્વારા એવો દાવો કરવામાં આવ્યો છે કે,શુક્રવારે સવારે આ તમામ વિસ્તારોમાં ઉપલબ્ધ પાણીના જથ્થા આધારિત પાણી પુરુ પાડવામાં આવશે.